seungwon929/Th-miracl huggingface dataset:
ยูฟ่าแชมเปียนส์ลีก นัดชิงชนะเลิศ 2012

ยูฟ่าแชมเปียนส์ลีก นัดชิงชนะเลิศ 2012 เป็นนัดชิงชนะเลิศของการแข่งขันฟุตบอล ยูฟ่าแชมเปียนส์ลีก ฤดูกาล 2011–12 ซึ่งเป็นการพบกันระหว่างสโมสรฟุตบอลเชลซี จากประเทศอังกฤษ และสโมสรฟุตบอลบาเยิร์นมิวนิก จากประเทศเยอรมนี แข่งขันในวันที่ 19 พฤษภาคม พ.ศ. 2555 ในเวลาท้องถิ่น 20:45 น. ที่สนามฟุตบอลอาลิอันซ์อารีนา ในเมืองมิวนิกของเยอรมนี ซึ่งเป็นบ้านของบาเยิร์นมิวนิก โดยมีผู้ชม 62,500 คน ใช้เวลาแข่งขัน 2 ชั่วโมง 25 นาที

ผลการแข่งขัน ปรากฏว่าทั้งคู่เสมอกันในเวลาแข่งปกติ 90 นาที แม้ต่อเวลาไปอีก 30 นาที ก็ยังเสมอกัน จึงมีการดวลจุดโทษกัน ปรากฏเชลซีบุกมาชนะไปด้วยผล 4-3 ประตู

สองทีมที่ได้รับในแต่ละ 17,500 ตั๋วไปแจกจ่ายให้กับผู้สนับสนุนของพวกเขา ซึ่งเพิ่มขึ้น 7,000 บัตรเข้าชมมีจำหน่ายให้กับแฟน ๆ ทั่วโลกผ่านทาง UEFA.com มีราคาระหว่าง 70 ยูโร ถึง 370 ยูโร ตั๋วที่เหลือถูกจัดสรรให้กับท้องถิ่นคณะกรรมการจัดงาน, ยูฟ่าของสมาคมฟุตบอล 53 ชาติและคู่ค้าในเชิงพาณิชย์และการออกอากาศ

การแข่งขันคู่นี้ มีการถ่ายทอดสดไปอย่างมากมายทั่วโลก ทั้งทวีปยุโรป, ทวีปเอเชีย, ทวีปแอฟริกา, ทวีปออสเตรเลีย และทวีปอเมริกา สำหรับการถ่ายทอดสดในประเทศไทย ดำเนินการผ่านสถานีโทรทัศน์ภาคพื้นดินสองแห่งคือ ทางไทยทีวีสีช่อง 3 และช่อง 7 สี ตามเวลาประเทศไทย 01.45 น.
ไบรอัน แม็กเดอมอตต์

ไบรอัน เจมส์ แม็คเดอมอทท์ เกิดเมื่อวันที่ 8 เมษายน ค.ศ. 1961 ในเมือง บาร์กเชอร์  ประเทศอังกฤษ เป็นนักฟุตบอลและผู้จัดการทีมชาวอังกฤษ เขาเคยเล่นให้กับ อาร์เซนอล และ ฟูแล่ม สโมสรฟุตบอลชื่อดังมาก่อนตั้งแต่ปี ค.ศ. 1978 โดยเล่นในตำแหน่ง กองกลาง แล้วได้เลิกเล่นฟุตบอลไปในปี ค.ศ. 1995 แล้วปัจจุบันเขาได้มาเป็นผู้จัดการทีมของ สโมสรฟุตบอลเรดดิง ใน ประเทศอังกฤษ
เมทาโนเจน

เมทาโนเจน (Methanogen) เป็นอาร์เคียกลุ่มที่สร้างก๊าซมีเทน อยู่ในสภาพไร้ออกซิเจน เช่นในน้ำลึก ในโคลนและในดินก้นบ่อ และอยู่ในทางเดินอาหารของสัตว์รวมทั้งมนุษย์ เป็นกลุ่มที่ไวต่อออกซิเจนที่สุด หากได้รับออกซิเจนจะตาย แบ่งเป็นกลุ่มย่อยตามสารตั้งต้นที่ใช้ผลิตมีเทนได้เป็น กลุ่มที่ใช้ CO2 เช่น สกุล "Methanobacterium" กลุ่มที่ใช้สารที่มีหมู่เมทิล เช่น เมทานอล เมทิลามีน (Methylamine) ตัวอย่างเช่น สกุล "Methanolobus" และกลุ่มที่ใช้ ไพรูเวต หรือแอซิเตต (Acetate) เช่น สกุล "Methanosaeta"
ออริกาโน

ออริกาโน (; หรือ ;) เป็นพืชในสกุล "Origanum"ที่พบบ่อย อยู่ในวงศ์ Lamiaceae เป็นพืชพื้นเมืองในเขตอบอุ่นและทางตะวันตกและตะวันตกเฉียงใต้ของยูเรเชีย และทะเลเมดิเตอร์เรเนียน

ออริกาโนเป็นเครื่องปรุงสำคัญในอาหารอิตาลี ใส่ในพิซซา ซอส และอาหารจานผัก นิยมใช้แบบแห้งมากกว่าแบบสด
ณิชารีย์ โชคประจักษ์ชัด

ณิชารีย์ โชคประจักษ์ชัด ชื่อเล่น วาววา เป็นนักแสดงและนางแบบชาวไทยเชื้อสายจีน มีผลงานที่เป็นที่รู้จักจากละครเรื่อง "The Sixth Sense สื่อรักสัมผัสหัวใจ" และ "บางระจัน"

ณิชารีย์ โชคประจักษ์ชัด ชื่อเล่น วาววา เกิดเมื่อวันศุกร์ ที่ 19 กรกฎาคม พ.ศ. 2534 ที่ย่านเยาวราช เขตพระนคร กรุงเทพมหานคร ชื่อ 'วาววา' นั้นเป็นชื่อที่มาจากภาษาจีน ซึ่งภาษาจีน เรียกว่า 'หว่าหวา' (娃娃) ที่แปลว่าตุ๊กตา แต่ตัววาววาเป็นจีนแคะจะออกเสียงไม่เหมือนกัน จึงกลายเป็น วาววา ภูมิลำเนาเป็นชาวกรุงเทพมหานครโดยกำเนิด เป็นบุตรของพินิจ โชคประจักษ์ชัด เป็นชาวไทยเชื้อสายจีน และสุปรียา วงษ์เคน เป็นชาวไทย ณิชารีย์เป็นพี่คนโต มีน้องทั้งหมด 4 คน เป็นน้องชาย 3 คน

ระดับชั้นอนุบาลที่โรงเรียนอนุบาลชุติมา ระดับประถมศึกษาจนถึงมัธยมศึกษาตอนปลายที่โรงเรียนสาธิตมหาวิทยาลัยรามคำแหง และ เคยศึกษา ที่ คณะรัฐศาสตร์ มหาวิทยาลัยรามคำแหง แต่ไม่จบการศึกษา เนื่องจากงานแสดง มีผลกระทบต่อผลการเรียนมาก เคยทำกิจกรรมนอกโรงเรียน เช่น ว่ายน้ำ ตีเทนนิส ยิมนาสติกลีลา บัลเลต์ เป็นต้น จนอายุ 13 ปี ได้เป็นนักกระโดดน้ำเยาวชนทีมชาติ"

เริ่มเข้าสู่วงการบันเทิงจากการถ่ายแบบ โฆษณา และ มิวสิควีดีโอ ต่อมาเธอก็ได้รับการสนับสนุนจากโมเดลลิ่งให้เป็นนักแสดง จากนั้นทางโมเดลลิ่งให้มาแคสติ้งกับทางช่อง 3 ณิชารีย์มีผลงานละครเรื่องแรกจากค่ายเวฟทีวี ของปิยวดี มาลีนนท์ เป็นนักแสดงตัวประกอบในละครเรื่อง "แววมยุรา" จากนั้นเธอมีผลงานสร้างชื่อเสียงจากละครเรื่อง "The Sixth Sense สื่อรักสัมผัสหัวใจ" ในปี 2558 เธอรับบทเป็น แฟง ในละครเรื่อง "บางระจัน" คู่กับ พงศกร เมตตาริกานนท์
ธุรกิจส่วนตัวของณิชารีย์ มีดังนี้
บูมเมอแรง (อัลบั้มธงไชย แมคอินไตย์)

บูมเมอแรง เป็นอัลบั้มเพลงที่ 5 ของธงไชย แมคอินไตย์ ในสังกัดจีเอ็มเอ็ม แกรมมี่ ออกวางแผงจำหน่ายในปี พ.ศ. 2533 โดยมี สมชาย กฤษณะเศรณี เป็นโปรดิวเซอร์ โดยถูกจัดให้เป็นอัลบั้มที่ดีที่สุดของแกรมมี่ในปีดังกล่าว ซึ่งสร้างสถิติยอดจำหน่าย 2 ล้านตลับแรกของนักร้องแกรมมี่ และถูกจัดให้เป็นอัลบั้มที่เป็นที่สุดแห่งปี สำหรับเพลงเปิดตัวคือเพลง บูมเมอแรง ออกอากาศทางโทรทัศน์พร้อมภาพยนตร์เพลงที่กำกับโดย ดล ผดุงวิเชียร ซึ่งถือเป็นการเปิดตัวที่ไม่เหมือนอัลบั้มอื่นๆของเบิร์ดที่เน้นภาพลักษณ์อบอุ่น โดยอัลบั้มนี้นำเสนอเบิร์ดเป็นฮีโร่ที่มาพร้อมกับอาวุธ คือ บูมเมอแรง ในภาพลักษณ์เรียบง่ายเสื้อยืดสีเทา กางเกงยีนส์ และต่อเนื่องด้วยการเปิดตัวเพลง คู่กัด อีกหนึ่งเพลงดังแห่งยุค และเพลงดังอื่นๆ อาทิ เพลงเงียบๆคนเดียว เพลงหมอกหรือควัน เป็นต้น และจากความสำเร็จของอัลบั้มดังกล่าวทำให้เบิร์ดมีทัวร์คอนเสิร์ตที่ใช้ชื่อว่ามนุษย์บูมเมอแรงทุกภาค และต่อเนื่องด้วย คอนเสิร์ตแบบเบิร์ดเบิร์ดโชว์ ครั้งที่ 4 โดยรายชื่อเพลงอัลบั้มบูมเมอแรง ดังนี้
ร้านกาแฟ

ร้านกาแฟ หรือ คาเฟ่ () เป็นร้านประกอบกิจการเกี่ยวกับกาแฟ ลักษณะร้านแบบคาเฟ่นั้น เป็นการผสมรูปแบบระหว่าง "ภัตตาคาร" และ "บาร์" เข้าด้วยกัน โดยทั่วไปดื่มคาเฟ่จะไม่จำหน่ายเครื่องดื่มที่มีแอลกอฮอล์ จะเน้นไปที่เครื่องดื่มประเภท กาแฟ ชา หรือ ช็อกโกแลต และอาจมีอาหารว่าง ซุป แชนวิช ขนมอบและขนมหวานที่เสิร์ฟเคียงกับเครื่องดื่ม เช่น เค้กหรือคุกกี้ไว้บริการด้วย

ชื่อว่า คาเฟ่ () มาจากภาษาฝรั่งเศส ,ภาษาโปรตุเกส และภาษาสเปนมีการออกเสียงว่า "kaff" () ในสหรัฐอเมริกาอาจหมายถึงภัตตาคารที่เสริฟเครื่องดื่มร้อนๆและแซนวิช ซึ่งอาจเรียกว่า "Coffee shop"

ร้านกาแฟเริ่มปรากฏในบันทึกของประวัติศาสตร์ตั้งแต่ศริสต์ศตวรรษที่ 16 ในแคว้นเปอร์เซีย ร้านกาแฟในสมัยนั้น คือสถานที่ซึ่งชาวบ้านมารวมตัวกันเพื่อดื่มกาแฟหรือชา ฟังเพลง และเล่นหมากรุกจากนั้น ราวศริสต์ศตวรรษ ที่ 17 ร้านกาแฟจึงเริ่มเป็นที่นิยมในทวีปยุโรป หลังจากชาวยุโรปเริ่มรู้จักดื่มกาแฟ โดยร้านกาแฟแรกของลอนดอนเปิดขึ้นในปี ค.ศ. 1652 เป็นสถานที่แลกเปลี่ยนข่าวสารและเป็นที่พบปะของหมู่พ่อค้านักธุรกิจ อีกแปดสิบกว่าปีต่อมา คือปี ค.ศ. 1739 การสำรวจพบว่ามีร้านกาแฟในลอนดอนถึง 551 ร้านและกลายเป็นแหล่งนัดพบของคนในวงกว้างขึ้น ตั้งแต่พ่ออค้า นักปราชญ์ ทนายความ และนักประพันธ์ ซึ่งบันทึกของผู้มาเยือนชาวฝรั่งเศสอ้างถึงร้านกาแฟในลอนดอนว่า "เป็นสถานที่คุณมีสิทธิ์จะอ่านหนังสือพิมพ์ได้ทุกฉบบ และสามารถวิพากษวิจารณ์รัฐบาลได้" แต่สำหรับร้านกาแฟเก่าแก่ที่ยังคงเปิดมาถึงปัจจุบัน ร้าน Caffè Florian ที่เมืองเวนิส อิตาลี ถือเป็นร้านกาแฟที่เก่าที่สุดในโลก ซึ่งก็เปิดมาตั้งแต่ปี 1720 หรือยุคที่กาแฟเฟื่องฟูในยุโรปนั่นเอง

เนื่องด้วยร้านกาแฟเป็นสถานที่สาธารณะซึ่งไม่จำกัดประเภทของลูกค้าแตกต่างจากร้านเดิมๆที่ลูกค้าส่วนมากจะเป็นผู้ชายความนิยมของร้านกาแฟจึงได้แพร่กระจายไปในทุกๆมุมของโลกและคาเฟ่ในแต่ละประเทศก็พัฒนาลักษณะและรูปแบบที่แตกต่างกันไป เช่น ในประเทศสหรัฐอเมริกา ร้านกาแฟคือภัตตาคารขนาดเล็ก จำหน่ายเครื่องดื่มหลายประเภท ทั้งกาแฟ ชา ช็อกโกแล็ต พร้อมทั้งจำหน่ายอาหารและขนมอบซึ้งจากคาเฟ่ในประเทศฝรั่งเศสที่จำหน่ายเครื่องดื่มแอลกฮอล์ด้วย

ในประเทศไทย ร้านกาแฟแห่งแรกมีชื่อว่า "Red Cross Tea Room" ดำเนินกิจการโดย แหม่มโคล ผู้ก่อตั้งโรงเรียนวังหลัง (โรงเรียนวัฒนาวิทยาลัย) โดยเปิดขึ้นเมื่อ ค.ศ. 1917 ที่สี่กั๊กพระยาศรี ระหว่างสงครามโลกครั้งที่ 1 เพื่อหาเงินให้สภากาชาดช่วยฝ่ายสัมพันธมิตร ส่วนร้านของชาวไทยร้านแรก เจ้าพระยารามราฆพ ได้เปิดร้าน "กาแฟนรสิงห์" ขึ้นที่สนามเสือป่า เฉพาะในเวลา 15.00–18.00 น. เพื่อบริการผู้ที่มาฝึกซ้อมเสือป่า
ทะเลสาบกาตูน

ทะเลสาบกาตูน (; ) เป็นทะเลสาบขุดขนาดใหญ่ ในประเทศปานามา บริเวณคอคอดปานามา เป็นส่วนหนึ่งของระบบคลองปานามา และเกิดจากการสร้างเขื่อนกาตูนกั้นแม่น้ำชาเกรส เริ่มก่อสร้างระหว่างปี ค.ศ. 1907 ถึง 1913 ในเวลานั้นถือเป็นทะเลสาบขุดที่สร้างโดยมนุษย์ที่ใหญ่ที่สุดในโลก และเคยเป็นเขื่อนที่ใหญ่ที่สุดในโลก
เห็ดพอร์ชินี

เห็ดพอร์ชินี (; ) เป็นเห็ดในสกุล "Boletus"แพร่กระจายทางตอนเหนือของยุโรป เอเชีย และอเมริกาเหนือ มีการนำไปเพาะในแอฟริกาใต้ ออสเตรเลีย และนิวซีแลนด์ มีเห็ดหลายชนิดในยุโรปที่เป็นสายพันธุ์ย่อยของ"B. edulis" เมื่อวิเคราะห์ข้อมูลทางพันธุกรรม สปีชีส์ที่พบในทวีปอเมริกาเหนือทางตะวันตกจะเป็นที่รู้จักกันในชื่อ California king bolete ("Boletus edulis" var. "grandedulis") เป็นเห็ดที่มีขนาดใหญ่ สีเข้ม ซึ่งมีการจำแนกอย่างเป็นทางการเมื่อ พ.ศ. 2550

ในอาหารอิตาลี นิยมนำเห็ดชนิดนี้ไปปรุงกับรีซอตโต พาสตา หรือนำไปยัดไส้สัตว์ต่างๆ มีขายในรูปเห็ดแห้งหรือแช่ในน้ำมันมะกอก
ดาร์ดะเนลส์

ช่องแคบดาร์ดะเนลส์ (, ; ) เป็นช่องแคบ ตั้งอยู่ทางตะวันตกเฉียงเหนือของประเทศตุรกี กั้นระหว่างคาบสมุทรกัลลิโพลีของตุรกีส่วนที่อยู่ในทวีปยุโรปกับตุรกีส่วนที่อยู่ในทวีปเอเชีย เชื่อมทะเลมาร์มะรากับทะเลอีเจียน ที่จุดพิกัด ช่องแคบมีความยาว 61 กิโลเมตร (38 ไมล์) แต่กว้างเพียง 1.2 ถึง 6 กิโลเมตร (0.75 ถึง 3.7 ไมล์) มีความลึก ลึกสุด 103 เมตร (338 ฟุต)
กูชิง

กูชิง (; ยาวี: کوچيڠ; ) มีชื่อทางการว่า นครกูชิง (City of Kuching) เป็นเมืองหลวงและเมืองที่มีประชากรมากที่สุดของรัฐซาราวัก ประเทศมาเลเซีย ตั้งอยู่ในส่วนที่เป็นมาเลเซียทางตะวันออกบนเกาะบอร์เนียว ริมฝั่งแม่น้ำซาราวัก ห่างจากปากแม่น้ำเข้าไปราว 16 กิโลเมตร เมืองมีพื้นที่ 719 ตร.ไมล์ (1,863 กม²) เมืองแบ่งเขตเป็นสองส่วน คือ กูชิงเหนือ และกูชิงใต้ โดยกูชิงเหนือมีประชากรทั้งหมด 165,642 คน กับกูชิงใต้ที่มีประชากร 159,490 คน รวมประชากรทั้งหมด 325,132 คน
บูมเมอแรง

บูมเมอแรง () เป็นเครื่องมือไว้ร่อนกลางอากาศ รูปตัววี โดยมากใช้เป็นอาวุธสำหรับล่าของชาวพื้นเมืองอะบอริจิน นอกจากนั้นยังใช้งานเพื่อความบันเทิงด้านกีฬา
เกาะอีซาเบลา (กาลาปาโกส)

เกาะอีซาเบลา () เป็นเกาะใหญ่สุดของหมู่เกาะกาลาปาโกส ประเทศเอกวาดอร์ มีพื้นที่ 4,640 ตร.กม. และยาว 100 กม. มีขนาดเป็น 4 เท่าของเกาะซานตากรูซ เกาะที่ใหญ่เป็นอันดับ 2 ในหมู่เกาะ เกาะนี้ตั้งชื่อตามพระนามของสมเด็จพระราชินีนาถอิซาเบลลาที่ 1 แห่งคาสตีล ผู้สนับสนุนการเดินทางให้กับคริสโตเฟอร์ โคลัมบัส ส่วนชื่อในภาษาอังกฤษของเกาะนี้คือ เกาะอัลเบมาร์ล ตั้งชื่อตามดยุคแห่งอัลเบมาร์ล เกาะนี้มีเส้นศูนย์สูตรผ่านปลายเหนือสุดของเกาะ
มูลนิธิเด็กบลูดราก้อน

มูลนิธิเด็กบลูดราก้อน () เป็นองค์การพัฒนาเอกชน กองทุนการกุศลตั้งอยู่ในฮานอย ประเทศเวียดนาม ภารกิจขององค์กรนี้คือช่วยให้เด็กหลุดพ้นจากวัฏจักรของความยากจน โดยเสนอให้มีโอกาสทางการศึกษาและสภาพความเป็นอยู่ที่ดีขึ้น นอกจากนี้ยังช่วยให้เด็กรอดพ้นจากสถานะแรงงานทาส, ให้เข้าถึงโปรแกรมฟื้นฟูสมรรถภาพผู้ติดยาเสพติด และได้ระดมทุนสำหรับพื้นที่ที่ได้รับความเสียหายจากพายุ โดยขยายขอบเขตการทำงานให้กว้างขึ้นอย่างทั่วถึง

มูลนิธิแห่งนี้ได้ริเริ่มโดยครูชาวออสเตรเลียชื่อ ไมเคิล โบรโซสกี้ ซึ่งเขาได้เยี่ยมเยือนเวียดนามใน ค.ศ. 2002 เพื่อทำการสอนภาษาอังกฤษที่มหาวิทยาลัยฮานอย ในขณะเดียวกันเขาก็ได้พบกับเด็กเร่ร่อนเป็นจำนวนมาก

ในช่วงแรกไมเคิล พร้อมด้วยหนึ่งในนักเรียนภาษาของเขาชื่อ ฝั่ม สี จุง ได้นำเสนอการเรียนการสอนเด็กในวิชาคณิตศาสตร์, ภาษาอังกฤษ, โยคะและศิลปะ พวกเขายังได้ก่อตั้งทีมฟุตบอล "เรอัลเบติสเวียดนาม" ซึ่งต่อมาได้มีการสนับสนุนชื่อทีมในภาษาสเปนของพวกเขานี้ด้วย โดยมีแนวคิดในการส่งเสริมจิตสำนึกของน้ำใจนักกีฬาและการร่วมทีมในขณะทำการออกกำลังกาย ในเบื้องต้นมีเด็กชายสามคนที่หันมาให้ความสนใจต่อกีฬานี้

จุดมุ่งหมายหลักของบลูดราก้อนคือการรับเด็กเข้าโรงเรียนและให้พวกเขาได้รับโอกาสในการปรับปรุงถึงการว่าจ้างงานรวมถึงเป้าหมายในระยะยาว เพื่อให้บรรลุถึงจุดมุ่งหมายเหล่านี้ งานอื่นๆเป็นจำนวนมากจึงต่างได้รับการดำเนินการ สิ่งอำนวยความสะดวกต่างได้รับการเตรียมการ หรือซ่อมแซมตกแต่งอาคารที่อยู่ของพวกเขาหากสภาพความเป็นอยู่ยังไม่มีความเหมาะสม ค่าเล่าเรียนนอกโรงเรียนมีไว้เพื่อช่วยเหลือด้านการศึกษาเด็ก มีหนังสือและเครื่องเขียนไว้สำหรับผู้ที่ไม่สามารถจ่ายได้ด้วยตนเอง

การดูแลด้านการแพทย์จะทำการจ่ายสำหรับกรณีที่รุนแรงบางประการที่สามารถช่วยชีวิตหรือด้านวิถีความเป็นอยู่ของเด็ก จวบจนถึงปัจจุบัน มีสองรายการที่ทำการศัลกรรมใบหน้า (เนื้องอกบนใบหน้าหนึ่งราย กับริมฝีปากแหว่งหนึ่งราย) ซึ่งได้รับทุนหรือเงินบางส่วนจากบลูดราก้อน โดยทั้งสองต่างได้รับอนุญาตดำเนินการสำหรับเด็กผู้ตกทุกข์ได้ยากให้กลับไปรับการศึกษาที่ได้รับการยกเว้นในช่วงก่อนหน้าเนื่องด้วยเงื่อนไขทางการแพทย์ของพวกเขา ส่วนเด็กรายอื่นๆ อย่างกรณีที่ได้รับบาดเจ็บสาหัสจากแก๊งถืออาวุธอย่างมีดและมีดพร้า ต่างได้รับการพยาบาลฟื้นฟูสุขภาพด้วยความช่วยเหลือจากบลูดราก้อนเช่นกัน รวมถึงสามารถกลับไปใช้ชีวิตได้เกือบปกติดังเดิม
เคอร์เบอรอส (ดาวบริวาร)

เคอร์เบอรอส () เดิมชื่อ เอส/2011 (134340) 1 หรือ พี 4 เป็นดาวบริวารขนาดเล็กของดาวพลูโต มีการประกาศการค้นพบเมื่อวันที่ 20 กรกฎาคม พ.ศ. 2554 การค้นพบเคอร์เบอรอส หลังการค้นพบคารอนใน พ.ศ. 2521 และนิกซ์กับไฮดรา ใน พ.ศ. 2548 ทำให้มันเป็นดาวบริวารดวงที่สี่ของดาวพลูโต

ชื่อของดวงจันทร์ "เคอร์เบอรอส" (Kerberos, Κέρβερος) ตามเทพปกรณัมกรีกมีอีกชื่อว่า "เซอร์เบอรัส" อันเป็นชื่อของสุนัขสามหัวที่มีหน้าที่เฝ้าประตูทางลงสู่ยมโลกของพลูโต (ฮาเดส) ชื่อนี้ได้รับการเห็นชอบโดยสหพันธ์ดาราศาสตร์สากล และประกาศอย่างเป็นทางการเมื่อวันที่ 2 กรกฎาคม พ.ศ. 2556 พร้อมกับดวงจันทร์อีกดวง สติกซ์ (Styx) ซึ่งเดิมชื่อ S/2012 (134340) 1 หรือ P5
วิสเซล โคเบะ

วิสเซล โคเบะ () เป็นสโมสรฟุตบอลอาชีพ จากเมืองโคเบะ จังหวัดเฮียวโงะ ประเทศญี่ปุ่น ปัจจุบันอยู่ในระดับเจลีก ดิวิชัน 1 ใช้สนามฟุตบอลโคเบะวิงสเตเดียมเป็นสนามแข่งขันเหย้า

โดยคำว่า "วิสเซล" มาจากการผสมคำ 2 คำเข้าด้วยกัน คือ "วิคตอรี่" เป็น ภาษาอังกฤษ หมายถึงชัยชนะ และ "เวสเซล" เป็น ภาษาอังกฤษ หมายถึงเรือเดินสมุทร เพื่อสื่อถึงเมืองโคเบะ เมืองท่าที่สำคัญของประเทศญี่ปุ่น

ปัจจุบันมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีราทร บุญมาทัน

"ข้อมูลล่าสุด 20 มกราคม 2018"
จิระ ด่านบวรเกียรติ

จิระ ด่านบวรเกียรติ เป็นนักร้องและนักแสดงชาวไทย อดีตสมาชิกวงซีควินท์ ปัจจุบันเป็นนักร้องสังกัดค่ายอาร์เอส และเป็นนักแสดงสังกัดช่อง 8
จิระ ด่านบวรเกียรติ หรือ ฟลุ๊ค เกิดเมื่อวันที่ 18 มีนาคม พ.ศ. 2528 มีพี่สาว 1 คน และ พี่ชาย 1 คน เป็นหนึ่งในสมาชิกวง ซีควินท์ (C-Quint) อุปนิสัย Chief มีความเป็นผู้นำ มีไฟ และความกระตือรือร้นในการมองหาโอกาสใหม่ ๆ อยู่ตลอดเวลา

จิระคบหาดูใจกับ แอปเปิ้ล - สีสะเหงียน สีหาราช พิธีกรและนักแสดงชาวลาว เป็นระยะเวลา 10 ปี และใน ปี พ.ศ. 2560 ทั้งคู่ได้สมรสกันแล้ว เข้าพิธีแต่งงานตามแบบไทยลาวที่เรือนหอย่านบางนา เมื่อวันที่ 3 พฤศจิกายน พ.ศ. 2560 
และจัดงานฉลองมงคลสมรสในวันที่ 4 พฤศจิกายน พ.ศ. 2560 ที่โรงแรมอินเตอร์คอนทิเนนตัล กรุงเทพ และจัดงานในวันที่ 8 พฤศจิกายน พ.ศ. 2560 ที่สปป.ลาว บ้านเกิดของฝ่ายหญิง
นัฐพล วีระอนันตวัฒน์

นัฐพล วีระอนันตวัฒน์ เกิดเมื่อวันที่ 23 สิงหาคม พ.ศ. 2531 อดีตนักร้องวงซีควินท์ มีพี่น้อง 2 คน เป็นอดีตสมาชิกวงซีควินท์ ค่ายอาร์เอส

เริ่มเข้าวงการบันเทิงโดยเป็นศิลปิน นักร้องบอยแบนด์วงซีควินท์ และมีผลงานเพลงร่วมเพื่อนๆ ออกอัลบั้มได้แค่หนึ่งชุดเท่านั้น ในปี2552เบสท์ได้ประกาศลาออกจากวงซีควินท์ ต้องไปศึกษาต่อ
วีรยุทธ จันทร์สุข

วีรยุทธ จันทร์สุข มีชื่อเล่นว่า อาร์ม อดีตสมาชิกวง Rookie BB รูกกีบีบี ในเครือบริษัท อาร์เอส จำกัด (มหาชน) เป็นนักร้อง นักแสดง

วีรยุทธ จันทร์สุข หรืออาร์ม เริ่มงานวงการบันเทิงจากการประกวดดาวลูกทุ่งไทยแลนด์ เมื่อปีพ.ศ. 2550 ได้ตำแหน่งรองชนะเลิศอันดับ 1 และจากการไปเรียนร้องเพลงที่โรงเรียนร้องเพลงสยาม และทีมงานอาร์เอสได้ชักชวนให้ไปทำสัญญาเป็นนักแสดงกันในที่สุด ทำให้อาร์มได้รับเชิญไปร่วมรายการของทางอาร์เอส ที่ออกอากาศทางช่อง 5 อีกหลายรายการ

อาร์ม ศึกษาอยู่ชั้นมัธยมศึกษา สายศิลป์-ภาษา โรงเรียนพระปฐมวิทยาลัย จังหวัดนครปฐม ด้านครอบครัวมีพี่สาว 1 คนและพี่ชาย 1 คน การศึกษาระดับอุดมศึกษาคณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ
สิทธา สภานุชาติ

สิทธา สภานุชาติ ชื่อเล่น เอี๊ยง เกิดเมื่อวันที่ 12 กันยายน พ.ศ. 2533 เป็นนักร้อง นักแสดงชายชาวไทย เป็นหนึ่งในศิลปินบอยแบนด์วง "รูกกีบีบี (Rookie BB)" สังกัดอาร์เอส
สิทธา สภานุชาติ มีชื่อเล่นว่า เอี๊ยง หรือ เล่งเอี๊ยง ซึ่งแปลเป็นภาษาไทยว่าพระอาทิตย์ จบการศึกษาชั้นมัธยมศึกษา สายศิลป์-คำนวณ โรงเรียนสวนกุหลาบวิทยาลัย และจบปริญญาตรี คณะพาณิชยศาสตร์และการบัญชี มหาวิทยาลัยธรรมศาสตร์ เป็นนักเรียนแลกเปลี่ยนโครงการวายเอฟยู รุ่นที่13 แต่เดิมเป็นคนจังหวัดราชบุรีโดยกำเนิด และได้ย้ายมาอยู่ที่กรุงเทพมหานครขณะศึกษาอยู่ชั้นมัธยมศึกษาปีที่ 3 ด้านครอบครัวมีน้องสาว 1 คนอายุห่างกัน 5ปี ปัจจุบันมีผลงานด้านการแสดง ทางช่อง 8

ซึ่งก่อนหน้านี้เอี๊ยงไม่เคยมีประสบการณ์ในวงการบันเทิงเลย แต่ได้เข้าวงการบันเทิงเนื่องจากการไปเรียนร้องเพลงที่โรงเรียนร้องเพลงสยาม และทีมงานอาร์เอสได้ชักชวนให้ไปทำสัญญาเป็นนักแสดงกันในที่สุด ทำให้เอี๊ยงได้รับเชิญไปร่วมรายการของทางอาร์เอส ที่ออกอากาศทางช่อง 5 อีกหลายรายการ

ก้าวเข้าสู่วงการเพลง จากการถูกคัดเลือกให้เข้ามาเป็นวงบอยแบนด์ในสังกัดอาร์เอส ขณะนั้นทำให้เอี๊ยงได้เป็นสมาชิกของวง "รูกกีบีบี (Rookie BB)" ประกอบสมาชิกสามคน ได้แก่ เอี๊ยง-สิทธา สภานุชาติ, ป๊อป-ศุภสิทธิ์ ชินวินิจกุล และ อาร์ม-วีรยุทธ จันทร์สุข มีผลงานตั้งแต่ พ.ศ. 2553-พ.ศ. 2556 ปัจจุบันไม่มีผลงานเพลงแล้ว
ทาคาชิมาย่า

ทาคาชิมาย่า () () เป็นกลุ่มธุรกิจห้างสรรพสินค้าขนาดใหญ่สัญชาติญี่ปุ่น ก่อตั้งในปี ค.ศ. 1829 ที่เมืองเกียวโต โดยอีดะ ชินกิชิ

ในระยะแรกจำหน่ายสินค้าปลีกประเภท เสื้อผ้า ผ้าฝ้าย จนขยายสาขาทั่วประเทศญี่ปุ่น และมีสาขาในต่างประเทศที่สิงคโปร์ ไทเป ปารีส และในประเทศไทย
แขวงแสมดำ

แขวงแสมดำ เป็นท้องที่การปกครองในเขตบางขุนเทียน กรุงเทพมหานคร สภาพทั่วไปเป็นแหล่งที่อยู่อาศัย

แขวงแสมดำมีอาณาเขตติดต่อกับเขตการปกครองข้างเคียงดังต่อไปนี้

ถนนสายหลักในพื้นที่แขวงแสมดำ ได้แก่
ส่วนถนนสายรองและทางลัด ได้แก่
นูรูล ศรียานเก็ม

นูรูล ศรียานเก็ม (8 กุมภาพันธ์ พ.ศ. 2535 - ) นักฟุตบอลชาวไทย จากจังหวัดพัทลุง ปัจจุบันสังกัดสโมสรฟุตบอลการท่าเรือ ในตำแหน่งปีกขวา นูรูลมีชื่อติดทีมเยาวชนทีมชาติไทยชุด U19 , U20 U22 และU 23

นูรูลเกิดที่จังหวัดพัทลุง โดยมีพี่ชายของเขาเล่นฟุตบอลของจังหวัด เขาจึงได้แรงบันดาลใจในการเล่นฟุตบอลครั้งแรกเมื่ออายุ 7 ปี จนสามารถเข้าติดทีม พัทลุง เอฟซี จนศึกษาจบชั้นมัธยมศึกษาตอนต้น เขาได้ย้ายมาศึกษาต่อที่โรงเรียนอัสสัมชัญศรีราชา ก่อนโชว์ฝีเท้าพาสถาบันของเขาคว้าแชมป์ ACS คัพ สองสมัยซ้อนในปี พ.ศ. 2552 และ 2553 แชมป์ฟุตบอล 7 คน 7 สี จากนั้นโชว์ฝีเท้าได้ดีเรื่อยมาจนได้รับการเซ็นสัญญาเป็นนักเตะเยาวชนกับสโมสรฟุตบอลชลบุรี เอฟซี ในปี พ.ศ. 2550

ในช่วงปี พ.ศ. 2554 นูรูลถูกยืมตัว 6 เดือน ไปเล่นกับสโมสรรัตนบัณฑิตในระดับดิวิชั่น 1 และสโมสรฟุตบอลหาดใหญ่เอฟซี ในดิวิชั่น 2 ก่อนจะกลับมาอยู่ชลบุรีอีกครั้ง นูรูลได้ลงสนามอย่างเป็นทางการกับสโมสรชลบุรี เอฟซี ชุดใหญ่ ครั้งแรกในครึ่งฤดูกาลหลังของฟุตบอลไทยพรีเมียร์ลีก ฤดูกาล 2554 ในนัดออกไปเยือนสโมสรฟุตบอลสมุทรสงคราม เมื่อวันที่ 20 พฤศจิกายน พ.ศ. 2554 และทำประตูแรกได้ในนัดดังกล่าว จากนั้นได้ลงสนามเป็นตัวสำรองเรื่อยมาและสามารถทำประตูสำคัญของทีมได้เสมอ

ในช่วงปลายฤดูกาลหลังของปี พ.ศ. 2556 นูรูลย้ายไปเล่นให้กับสโมสรฟุตบอลเชียงรายยูไนเต็ดในสัญญายืมตัว
หยีน้ำ

หยีน้ำ () เป็นไม้ยืนต้นขนาดกลางถึงใหญ่ สูง 15-25 เมตร ดอกสีม่วงอมชมพู รูปร่างของดอกคล้ายดอกแคแต่เล็กกว่า ผลเป็นฝักสั้นและแบน เป็นพืชตระกูลถั่ว จึงมีไรโซเบียมอยู่ในปมราก ช่วยในการตรึงไนโตรเจน เป็นพืชพื้นเมืองในอินเดีย จีน ญี่ปุ่น มาเลเซีย ออสเตรเลีย และหมู่เกาะในมหาสมุทรแปซิฟิก ชื่ออื่น ๆ ได้แก่ Indian Beech, Pongam Oiltree, Karanj (ภาษาฮินดี), ಹೊಂಗೆ "Honge" (ภาษากันนาดา), புங்கை "Pungai" (ภาษาทมิฬ), కానుగ "Kānuga" (ภาษาเตลูกู), नक्तमाल "Naktamāla" (ภาษาสันสกฤต) พืชชนิดนี้ใช้ทำไบโอดีเซลในอินเดีย

หยีน้ำเป็นพืชที่เจริญได้ดีในพื้นที่แห้งแล้ง ใช้ปลูกเพื่อป้องกันการพังทลายของดิน หรือปลูกเป็นไม้ประดับเนื่องจากมีดอกสวยงาม เปลือกไม้มีกัมสีดำ ใช้แก้พิษปลา น้ำมันจากพืชนี้มีพิษ ในเมล็ดมีน้ำมัน 25–40% ส่วนใหญ่เป็นกรดโอเลอิก ใช้เป็นน้ำมันตะเกียงและน้ำมันหล่อลื่น ใช้ผลิตไบโอดีเซลได้เช่นเดียวกับสบู่ดำ
บูมเมอแรง (อัลบั้มแฮนสัน)

บูมเมอแรง () เป็นอัลบั้มเพลงชุดแรกของศิลปินแนวป็อปร็อกอเมริกัน วงแฮนสัน ออกจำหน่ายปี ค.ศ. 1995 ออกโดยไม่มีสังกัด โดยเงินทุนของบิดาของศิลปินกลุ่มนี้ อัลบั้มชุดนี้มีเพลง "More Than Anything" ที่ต่อมาบรรจุไว้ในอัลบั้มแสดงสดชุด "Live from Albertane" ส่วนเพลง "Lonely Boy" มีการใช้แซมเพิลเพลง "I'll Be There" ของวงเดอะแจ็กสันไฟฟ์

เพลงทั้งหมดแต่งโดยไอแซก แฮนสัน, เทย์เลอร์ แฮนสัน และแซกคารี แฮนสัน (ยกเว้นเพลงคัฟเวอร์ในวงเล็บ) b
รายพระนามพระมหากษัตริย์สหราชอาณาจักร

สหราชอาณาจักรมีประมุขมาแล้ว 12 พระองค์ สหราชอาณาจักรบริเตนใหญ่ก่อตั้งขึ้นครั้งแรกเมื่อวันที่ 1 พฤษภาคม ค.ศ. 1707 โดยการรวมตัวกันของราชอาณาจักรอังกฤษและราชอาณาจักรสกอตแลนด์ซึ่งเป็นรัฐร่วมประมุขกันมาก่อนแล้วตั้งแต่วันที่ 24 มีนาคม ค.ศ. 1603 จนวันที่ 1 มกราคม ค.ศ. 1801 ได้ผนวกราชอาณาจักรไอร์แลนด์เข้ามาอีกจึงเป็นสหราชอาณาจักรบริเตนใหญ่และไอร์แลนด์ แต่พอวันที่ 6 ธันวาคม ค.ศ. 1922 พื้นที่ทางใต้ของไอร์แลนด์ได้แยกตัวไปเป็นอิสระ อาณาจักรนี้จึงใช้นามใหม่ว่าสหราชอาณาจักรบริเตนใหญ่และไอร์แลนด์เหนือตั้งแต่วันที่ 12 เมษายน ค.ศ. 1927

"ราชอาณาจักรอังกฤษ กับราชอาณาจักรสกอตแลนด์ รวมเข้าด้วยกันเป็น "ราชอาณาจักรบริเตนใหญ่" หลังจากมีการประกาศใช้ "พระราชบัญญัติสหภาพ พ.ศ. 2250" (Acts of Union 1707) แต่ทั้งสองราชอาณาจักรยังคงมีระบบกฎหมายแยกจากกัน จากเวลานี้พระอิสสริยยศ "กษัตริย์แห่งอังกฤษ" หรือ "ราชินีแห่งอังกฤษ" นั้นจึงไม่ค่อยถูกต้องนัก แม้ว่าจะใช้กันโดยทั่วไปก็ตาม"

"แม้ว่าสมเด็จพระเจ้าเอ็ดเวิร์ดที่ 7 จะเป็นพระราชโอรสและองค์รัชทายาทในสมเด็จพระราชินีนาถวิกตอเรีย แต่พระองค์ทรงสืบเชื้อสายมาจากพระราชบิดา จึงนับว่าพระองค์ได้ก่อตั้งราชวงศ์ใหม่"

"ชื่อพระราชวงศ์ถูกเปลี่ยนเป็นวินด์เซอร์ในปี พ.ศ. 2460 ระหว่างสงครามโลกครั้งที่ 1 ชื่อพระราชวงศ์ถูกเปลี่ยนจากซัคเซิน-โคบูร์กและโกทาเป็นวินด์เซอร์เนื่องจากการต่อต้านเยอรมนีในระหว่างสงครามโลกครั้งที่ 1 องค์รัชทายาทในสมเด็จพระราชินีนาถเอลิซาเบธที่ 2 ยังคงเป็นส่วนหนึ่งของราชวงศ์วินด์เซอร์ แม้ว่านามสกุลตามกฎหมายขององค์รัชทายาทจะเป็น "เมาธ์แบทเทน-วินด์เซอร์
รณิดา เตชสิทธิ์

รณิดา เตชสิทธิ์ หรือชื่อจริง ชยาภรณ์ โมริดดา (ชื่อเล่น: พรีม เกิด 10 พฤศจิกายน พ.ศ. 2539) เป็นนักแสดงชาวไทย มีผลงานสร้างชื่อจากละครซีรีส์ชุด "สุภาพบุรุษจุฑาเทพ" ตอน "คุณชายธราธร" และ "สามี" ซึ่งทั้งสองเรื่องแสดงคู่กับพระเอกคู่ขวัญ วรินทร ปัญหกาญจน์

รณิดา เตชสิทธิ์ เป็นลูกครึ่งจีน-อิตาลี สัญชาติไทย บิดาชื่อ วิตโตริโอ โมริดดา เป็นชาวอิตาลี มารดาชื่อ นางปราณี เตชสิทธิ์ เป็นชาวจีน มาพักอาศัยอยู่ที่ประเทศไทย ปัจจุบันถือสัญชาติไทย พรีมมีพี่ชาย 1 คนชื่อ จอห์นนี่ เตชสิทธิ์ รณิดาเกิดที่ประเทศไทย ซึ่งรณิดาอยู่ประเทศไทยได้เพียง 1 ปี เพราะบิดาพาครอบครัวย้ายไปอยู่ที่ กรุงโรม ประเทศอิตาลี รณิดาจึงใช้ชีวิตอยู่ที่ประเทศอิตาลีจนอายุ 11 ปี จึงกลับมาประเทศไทยอีกครั้ง เป็นการถาวร

เมื่ออายุ 12 ปี รณิดาไปเล่นสงกรานต์กับญาติแถวแยกวังหิน ขากลับมาแวะซื้อของที่ห้างฟู้ดแลนด์ รามอินทรา ซึ่งได้เจอกับคุณพลอยและคุณแพร (ผู้จัดการส่วนตัว) จึงชักชวนเข้าสู่วงการบันเทิง

ผลงานชิ้นแรกเป็นนางเอกมิวสิควีดีโอ เหวี่ยงก็รัก ของนภัทร อินทร์ใจเอื้อ ต่อมาจึงมีผลงานละครทางช่อง 3 เริ่มจาก "แม่ยายที่รัก" คู่กับ ชาคริต แย้มนาม เป็นเรื่องแรก จากนั้นจึงเป็นหนึ่งในนางเอกซีรีส์ชุด "สุภาพบุรุษจุฑาเทพ" โดยแสดงคู่กับพระเอกคู่ขวัญ วรินทร ปัญหกาญจน์ ตามด้วยละครเรื่อง "สามี" คู่กับพระเอกคนเดียวกัน จากนั้นก็มีผลงานละครตามมาอีกหลายเรื่อง

รณิดาพูดได้มากถึง 4 ภาษา คือ ไทย, อังกฤษ, อิตาลี, และสเปน อีกทั้งยังมีความสามารถพิเศษที่หลากหลาย อาทิ Ballet, Jazz Dance, Latin Dance, Classic Guitar และ Clarinet
แขวงท่าข้าม

แขวงท่าข้าม เป็นท้องที่ในเขตบางขุนเทียน กรุงเทพมหานคร สภาพพื้นที่โดยทั่วไปเป็นแหล่งเกษตรกรรม ป่าชายเลน และที่อยู่อาศัย

ชื่อ "ท่าข้าม" มาจากการที่อยู่ติดกับริมคลองสนามชัย ใช้เป็นท่าเรือที่ข้ามฟากไปมา ในอดีตเป็นชุมชนอาศัยของชาวมอญที่อพยพย้ายมาจากจังหวัดสมุทรสงคราม ในช่วงปลายรัชสมัยรัชกาลที่ 4

แขวงท่าข้ามมีอาณาเขตติดต่อกับเขตการปกครองข้างเคียงดังต่อไปนี้

ถนนสายหลักในพื้นที่แขวงท่าข้าม ได้แก่
ส่วนถนนสายรองและทางลัด ได้แก่
สายนิกโก

สายนิกโก () เป็นเส้นทางรถไฟของบริษัทรถไฟญี่ปุ่นตะวันออก จากสถานีรถไฟอุสึโนะมิยะ ถึงสถานีรถไฟนิกโก ในจังหวัดโทะชิงิ
ดิอีเทอร์นัลไอดอล

ดิอีเทอร์นัลไอดอล () เป็นสตูดิโออัลบั้มที่13ของวงเฮฟวีเมทัล แบล็ค ซับบาธ ออกวางขายในเดือน ธันวาคม 1987 นี่เป็นอัลบั้มแรกที่ได้ Tony Martin มาร้องให้กับวง อัลบั้มให้เวลาสองสัปดาห์ในการอยู่อันดับที่ 168 ของ Billboard 200และเป็นอัลบั้มสุดท้ายที่ "แบล็ค ซับบาธ"ทำงานให้กับค่าย Warner Bros. Records
สายหลักมูโรรัง

รถไฟฮกไกโดสายหลักมูโรรัง () เป็นเส้นทางรถไฟสายระหว่างเมืองในฮกไกโด ระหว่างสถานีโอซามัมเบะในตำบลโอซามัมเบะ กิ่งจังหวัดโอชิมะ ถึงสถานีอิวามิซาวะในเมืองอิวามิซาวะ กิ่งจังหวัดโซราจิ ดำเนินการโดย JR ฮกไกโด
มาลินี อินฉัตร

นางสาวมาลินี อินฉัตร เป็นอดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และเป็นอดีตสมาชิกสภาผู้แทนราษฎร จังหวัดศรีสะเกษ สังกัดพรรคไทยรักไทย

มาลินี อินฉัตร เกิดเมื่อวันที่ 19 เมษายน พ.ศ. 2502 เป็นชาวอำเภอปรางค์กู่ จังหวัดศรีสะเกษ เป็นบุตรสาวของนายจำลอง กับนางสุนีย์ อินฉัตร อดีตสมาชิกวุฒิสภา จังหวัดศรีสะเกษ สำเร็จการศึกษาระดับปริญญาตรี สาขานิติศาสตร์ และปริญญาโท สาขาศิลปศาสตร์ จากมหาวิทยาลัยรามคำแหง

มาลินี อินฉัตร เป็นนักการเมืองท้องถิ่น เคยได้รับแต่งตั้งรองนายกองค์การบริหารส่วนจังหวัดศรีสะเกษ เข้าสู่สนามเลือกตั้งระดับชาติในการเลือกตั้ง พ.ศ. 2544 สังกัดพรรคชาติพัฒนา แต่แพ้ให้กับร้อยโท กุเทพ ใสกระจ่าง ก่อนจะได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ ในการเลือกตั้ง พ.ศ. 2548 ในสังกัดพรรคไทยรักไทย ต่อมาในการเลือกตั้ง พ.ศ. 2550 ได้ย้ายมาลงสมัครรับเลือกตั้งในสังกัดพรรครวมใจไทยชาติพัฒนา แต่ไม่ได้รับเลือกตั้ง โดยแพ้ให้กับร้อยโทกุเทพ ใสกระจ่าง อีกครั้ง ต่อมาได้มีการเลือกตั้งซ่อมแทน ร.ท.กุเทพ ในเดือนมกราคม พ.ศ. 2552 แต่นางสาวมาลินี ก็ไม่ได้รับเลือกตั้ง โดยแพ้ให้กับนางสาวจิรวดี จึงวรานนท์ จากพรรคประชาราช จากนั้นในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 71 สังกัดพรรคเพื่อไทย แต่ก็ไม่ได้รับเลือกตั้ง

ในปี พ.ศ. 2554 ได้รับแต่งตั้งเป็นผู้ช่วยรัฐมนตรี กระทรวงการพัฒนาสังคมและความมั่นคงของมนุษย์ และได้รับแต่งตั้งเป็นสมาชิกสภาผู้แทนราษฎร แบบบัญชีรายชื่อ (เลื่อนแทนนายยงยุทธ วิชัยดิษฐ) ในเดือนตุลาคม พ.ศ. 2555

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 102
ซิมพ์ทัมออฟเดอะยูนิเวิร์ส (เพลง)

"ซิมพ์ทัมออฟเดอะยูนิเวิร์ส"() เป็นซิงเกิลของวงเฮฟวีเมทัล แบล็ค ซับบาธ จากอัลบั้ม Sabotage เพลงนี้ถูกเขียนขึ้นมาจากความคิดของ กีเซอร์ บัทเลอร์ เนื้อหาเกี่ยวกับการเกิดของจักรวาลและผู้สร้างจักรวาลบางส่วนจะอ้างอิงถึงตำนานเทพเจ้า เพลงนี้ยังถูกบันทึกลงอัลบั้มบันทึกการแสดงสด "Past Lives" และอัลบั้มของ Ozzy Osbourneอัลบั้ม"Speak of the Devil"
กีฬาเทควันโดในโอลิมปิกฤดูร้อน 2012 – ชาย ไม่เกิน 58 กิโลกรัม

กีฬาเทควันโดในโอลิมปิกฤดูร้อน 2012 ประเภทรุ่นไม่เกิน 58 กิโลกรัมชาย

มีนักกีฬาเข้าร่วมแข่งขัน 16 คน จาก 16 ประเทศ